Pressemeddelelse

Maj 2012

Peugeot har Danmarkspremiere på 208 den 12.-13. maj

**Allerede inden Peugeots Danmarkspremiere på den nye 208 den 12.-13. maj, har interessen været massiv. Efter kun en måned på markedet i Frankrig er 19.000 slutsedler underskrevet og i Danmark har ca. 20.000 danskere engageret sig på Peugeot Danmarks Facebook side og tilkendegivet, at de tror på, at 208’eren kan løfte arven fra den ellers legendariske 205, der var 80’ernes kultbil.**

**Danmarkspremiere**

Der er høje forventninger, når Peugeot forhandlerne den 12.-13. maj landet over slår dørene op til Danmarkspremieren på den nye 208. Skuer man til bilens oprindelsesland Frankrig, vidner de allerede 19.000 underskrevne slutsedler om, at den lille løveunge har sat kløerne fast for at blive.

Den længe ventede 208 repræsenterer det næste tigerspring for Peugeot. Det er store ord om en lille bil, men faktum er, at 208 rummer en række unikke features – den skal prøves og opleves.

Det lille rat er udviklet, så man får direkte udsyn til instrumentbrættet og det reagerer på selv den mindste bevægelse, hvilket er med til at give en følelse af at være i ét med bilen. Slankekuren på de op til173 kg, i forhold til forgængeren, er ikke kun med til at give en reduceret CO2-udledning på helt ned til 87 g/km, men smitter også af på køreglæden. Og så gør det jo heller ikke noget at der er kælet ekstra for detaljerne i kabinen med det stilrene, sporty design og den moderne og innovative touchscreen.

**Succesfuld mission**

Reaktionerne fra den danske motorpresse har været meget positive efter den første test af den 208. Missionen om at skabe en bil, der kan løfte arven fra den legendariske 2-serie ser ud til at lykkes:  
Blot få timer efter journalisternes første prøvetur lød overskriften på ekstrabladet.dk: ”Velkommen tilbage – 208 har det hele...næsten”. Jyllands Posten kaldte 208 for: ”Den legesyge løveunge” og fortsætter, ”Peugeot var kongen af køreglæde i gamle dage og til at betale. Der er ingen tvivl om, at 208 kan lægge bund til endnu en succeshistorie”. Folketidende skrev: ”Frækkere end nogensinde. Den ny 208 ligner endnu en succes for Peugeot, der har en lang tradition for små praktiske biler, der kører så man trækker det brede smil”.

Også Berlingske Tidende smigrer med ord som: ” Peugeots mini er præcis lige så let og legesyg som man kunne håbe. 208’erens tur i fitnesscentret kan kun hilses velkommen”.

**Og så er den franske løveunge til at betale**

Peugeot 208 starter nemlig på priser fra126.990 kr.

Den fås i tre forskellige udstyrsniveauer: Access, Active, Allure. Motorprogrammet består af fire forskellige benzinmotorer og fire forskellige dieselmotorer.

En 208 Acces 3-dørs med 1.6 VTi 68 hk fås til 126.990 kr. Af standard udstyr kan bl.a. nævnes ESP, 6 airbag, 16” alufælge, CD-radio, el-ruder for, el-betjente sidespejle med blinklys, head-up instrumentpanel mv.   
Active-niveauet indbefatter bl.a.: Indfarvede elektroniske sidespejle med varme, 7” Touch-Screen infotainmentsystem med bluetooth, aircondition, fartpilot/-begrænser m.v. Prisen for en 208 Active 5-dørs 1.2 VTi med 82 hk er 159.990 kr., mens en 208 Active 5-dørs 1,6 e-HDi med 92 hk fås til 194.990 kr.   
208 Allure 5-dørs 1.6 e-HDi med 114 hk har en pris på 254.990 kr. Dette udstyrsniveau omfatter bl.a.: 16”alufælge, bi-zone klimaanlæg, læderrat, Visi Pack, forkromet udstødning, LED kørelys, kromliste omkring vinduer mv.